Miroslav Kristín

Miroslav Kristín (* 22. január 1982) je slovenský hokejový útočník hrajúci na pozícii pravého krídla. Je odchovancom klubu  MHK Dubnica nad Váhom.

 Klubový hokej 
Miroslav Kristín začínal s hokejom v rodnej Dubnici nad Váhom v klube HK Spartak Dubnica nad Váhom. Jeho mladším bratom je brankár Matej Kristín. V klube MHK Dubnica nad Váhom odohral aj premiérové stretnutie medzi mužmi. Bolo to v sezóne 1998/99, keď odohral za dubnických mužov dve stretnutia v extralige skupiny B v ktorej pôsobilo 8 klubov, ktoré hrali len o dve extraligové miesta pre budúcu sezónu. V tejto sezóne hrával hlavne za dubnických juniorov, kde bol najproduktívnejší v mužstve. Nazbieral 73 bodov za 48 gólov a 25 asistencií v 50 stretnutiach. Najproduktívnejší bol medzi juniormi aj sezónu pred tým.

V novej sezóne už hrával v Dubnici nad Váhom v 1. hokejovej lige SR medzi mužmi. V sezóne 2000/01 sa stal hráčom MsHK Žilina, kde hral tiež 1. hokejovú ligu SR. Niekoľko zápasov odohral ešte aj za juniorov MsHK Žilina. V "A" mužstve Žiliny sa stal najlepším strelcom. Zaznamenal 29 gólov. S klubom získal zlatú medailu za víťazstvo v lige. Extraliga sa v nasledujúcej sezóny rozširovala o dve mužstvá. Klub MsHk Žilina do nej postúpil z prvého miesta. Z druhého miesta postupoval klub MHC Nitra. Počas tejto sezóny nastúpil aj za reprezentáciu Slovenska do 20 rokov na Majstrovstvách sveta, ktoré sa konali v Rusku v mestách Moskva a Podoľsk, kde obsadila Slovenská reprezentácia 8. miesto. Po skončení sezóny prestúpil do Dukly Trenčín.

Do sezóny 2001/02 už vstúpil, ako hráč Dukly Trenčín. S klubom obsadil konečné 5. miesto. V tejto sezóne tiež reprezentoval Slovensko na Majstrovstvách Sveta Juniorov, ktoré sa konali v Česku v mestách Pardubice a Hradec Králové na ktorých Slovenská reprezentácia obsadila 8. miesto. Na šampionáte odohral 7 stretnutí v ktorých zaznamenal aj jeden gól a jednu asistenciu. 

V Trenčíne začal aj sezónu 2002/03, kde s klubom skončil v semifinále. V konečnom poradíí obsadil 4. miesto. 

Aj do ďalšiej sezóny vstúpil, ako hráč Dukly Trenčín, ale dokončil ju v klube MsHK Žilina. 

V sezóne 2004/05 sa stal hráčom nováčika Extraligy, klubu HK Dubnica nad Váhom, ktorý si po dlhej dobe zahral Extraligu. Miroslav Kristín sa stal v mužstve najproduktívnejší hráč a zároveň aj najlepší strelec. O túto poctu sa podelil s Milanom Kostolným, keď obaja zaznamenali 19 bodov za 11 gólov a 8 asistencií. Pre dubnický hokej to bola neúspešná sezóna po ktorej bolo extraligové mužstvo Dubnice nad Váhom rozpustené. Hráči si tak museli hľadať nové kluby. Miroslav Kristín sa vybral za hokejom do Francúzska. Stal sa hráčom klubu Dijon HC Les Ducs v najvyššej francúzskej súťaži Ligue Magnus. 

V Dijone odohral šesť sezón. Hneď v prvej z nich získal s klubom z mesta Dijon titul vo Francúzskom poháry (Coupe de France). Spoločne s Miroslavom Kristínom boli v tej sezóne v kádri Dijonu aj ďalší hráči zo Slovenska. Boli nimi brankár Vladimír Hiadlovský ml., obrancovia Anton Pozník, Andrej Mrena, Milan Tekel a Miroslav Sučko a útočníci Martin Drotár, Rastislav Paľov a Erik Bochňa. V tíme sa stal najproduktívnejším hráčom v kanadskom bodovaní po základnej časti. Najproduktívnejším hráčom klubu bol aj v nasledujúcej sezóne 2007/08, v ktorej bojoval klub o záchranu v najvyšiej súťaži. 

V sezóne 2008/09 sa stal asistentom kapitána a v tíme sa stal opäť najproduktívnejším hráčom. Zaznamenal 35 gólov za 19 gólov a 16 asistencií. V tejto sezóne obsadil klub druhé miesto vo Francúzskom poháry. Vo Francúskom poháry sa stal zároveň najproduktívnejším hráčom v kanadskom bodovaní. V mužstve sa opäť predstavilo mhoho Slovenských hokejistov. Boli nimi brankár Pavol Hurajt, obrancovia Marek Janček, Vladimír Sabol, Juraj Senko a v úvodnej časti sezóny aj Boris Záhumenský, ktorý, ale po 6 zápasoch prestúpil do iného tímu a tiež útočníci Erik Bochňa, Tomáš Janák a Ondrej Prokop. 

Nasledujúcu sezónu 2009/10 vypadol klub z Dijonu hneď v 1. kole play-off. Zo Slovenských spoluhráčov z minulej sezóny už nebol v mužstve ani jeden. Všetci poprestupovali do iných klubov. Slovenských spoluhráčov tu, ale mal. Novými spoluhráčmi Miroslava Kristína sa stali obrancovia Pavol Rešetka a Peter Strapatý a útočník Anton Lezo. Všetci traja tiež pochádzajúci z Dubnice nad Váhom.

V ďalšiej sezóne sa mu opäť obmenili Slovenský spoluhráči. Pavol Rešetka odišiel hrať hokej do Španielska a Anton Lezo sa vrátil na Slovensko. Prišli mu, ale nový spoluhráči. Brankár Mojmír Božík, obrancovia Branislav Kvetan a Andrej Mrena a útočník Peter Trokan. Aj v tejto sezóne skončiol klub v 1. kole play-off. Táto sezóna bola posledná v klube z mesta Dijon. 

Od sezóny 2011/12 sa stal hráčom klubu Boxers Bordeaux GHC v 2. najvyššiej francúzskej súťaži. Aj v tomto klube mal slovenských spoluhráčov. Boli nimi obranca Ján Majerčák a útočník Martin Domian. V klube sa stal najproduktívnejším hráčom v kanadskom bodovaní a aj najlepším strelcom. Klub sa do play-off neprebojoval.

Po jednej sezóne v klube z mesta Bourdeaux sa stal hráčom klubu Lions Lyon HC v rovnakej súťaži. Aj tu sa stal v klube s 23 gólmi tiež najlepším strelcom a aj najproduktívnejším hráčom v kanadskom bodovaní s 43 bodmi. S klubom sa dostal do finále ligy, kde ale klub s Lyonu podľahol klubu HC Brest Albatros. S tímom tak získal striebornú medailu. V kádri mal jedného Slovenského spoluhráča Erika Čaládiho. Aj sezónu 2013/14 bol hráčom klubu z mesta Lyon. Jeho spoluhráčom sa stal aj jeho mladší brat brankár Matej Kristín a obranca Radovan Trefný. S klubom sa stal víťazom ligy. Klub, ale do najvyššiej súťaže nevstúpil a ostal naďalej pôsobiť v lige Division 1. Miroslav Kristín sa stal najproduktívnejším hráčom v celej lige. Zaznamenal 55 bodov za 21 gólov a 34 asistencií. S tými 21 gólmi bol v lige zároveň aj najlepším strelcom. 

Sezónu 2014/15 bol hráčom klubu HG Dunkerque v rovnakej súťaži. Sezóna bola pre neho ale neúspešná. Pre zranenie odohral len 10 zápasov. 

Od sezóny 2015/16 sa stal hráčom klubu HC Cholet. V Cholete strávil 3 sezóny. Ani v jednej, ale klub nedosiahol nejaký úspech. V prvých dvoch sezónach vypadol v prvom kole play-off a v poslednej sezóne sa do play-off ani neprebojoval. 

Na Slovenské ľadové plochy sa tak vrátil po 13 sezónach vo Francúzsku. Pred sezónou 2018/19 podpísal zmluvu s klubom MHK Dubnica nad Váhom, kde s hokejom začínal. Mužstvo vypadlo v semifinále s klubom HK Martin 2:4 na zápasy a v konečnom poradí tak obsadili 3 miesto. V sezóne 2019/20 sa stal v klube kapitánom tímu. Počas prebiehajúceho štvrťfinále play-off bola liga pre pandémiu Covid-19 zrušená. V tom čase hral klub z Dubnice nad Váhom nerozhodne s klubom HK 36 Skalica 2:2 na zápasy. 

 Osobné úspechy 

MS juniorov (A kategória)
Sezóna 2000/01 - Rusko, Moskva, Podoľsk
Člen reprezentácie Slovenska do 20 rokov na MS - 8. miesto

Sezóna 2001/02 - Česko, Pardubice, Hradec Králové
Člen reprezentácie Slovenska do 20 rokov na MS - 8. miesto

1. hokejová liga SR (SHL)
Sezóna 2000/01
Víťaz ligy s klubom MsHK Žilina a postup do Extraligy
Najlepší strelec klubu MsHK Žilina po základnej časti - 29 gólov

Sezóna 2018/19
Bronzová medaila s klubom MHK Dubnica nad Váhom
Najlepší nahrávač v mužstve po základnej časti - 29 nahrávok , rovnako ako jeho spoluhráči Michal Kokavec a Ján Jarábek

Extraliga SR
Sezóna 2004/05
Najproduktívnejší hráč v kanadskom bodovaní v klube HK Dubnica nad Váhom po základnej časti - 19 bodov za 11 gólov a 8 asistencií, rovnako ako jeho spoluhráč Milan Kostolný
Najlepší strelec v mužstve po základnej časti - 11 gólov, rovnako ako jeho spoluhráč Milan Kostolný

Coupe de France (Francúzsky pohár)
Sezóna 2005/06
Víťaz Francúzskeho pohára s klubom Dijon HC Les Ducs

Sezóna 2008/09
Strieborná medaila za druhé miesto s klubom Dijon HC Les Ducs
Najproduktvnejší hráč mužstva v kanadskom bodovaní - 14 bodov za 7 gólov a 7 asistencií
Najlepší strelec mužstva - 7 gólov 
Najlepší nahrávač mužstva - 7 asistencií
Najproduktívnejší hráč Francúzskeho pohára v kanadskom bodovaní - 14 bodov za 7 gólov a 7 asistencií
Najlepší strelec vo Francúzskom pohári - 7 gólov
Najlepší nahrávač vo Francúzskom pohári - 7 asistencií 

Sezóna 2017/18
Najproduktívnejší hráč klubu HC Cholet v kanadskom bodovaní - 6 bodov za 3 góly a 3 asistencie

Ligue Magnus
Sezóna 2005/06
Najproduktívnejší hráč v kanadskom bodovaní v klube Dijon HC Les Ducs po základnej časti - 28 bodov za 14 gólov a 14 asistencií
Najlepší strelec v mužstve po základnej časti - 14 gólov
Najlešší nahrávač v mužstve po základnej časti - 14 asistencií

Sezóna 2006/07
Najproduktívnejší hráč v kanadskom bodovaní v klube Dijon HC Les Ducs po základnej časti - 36 bodov za 21 gólov a 15 asistencií
Najlepší strelec mužstva po základnej časti - 21 gólov
Najlepší nahrávač mužstva po základnej časti - 15 asistencií, rovnako ako jeho spoluhráč Erik Bochňa

Sezóna 2008/09
Najproduktívnejší hráč v klube Dijon HC Les Ducs po základnej časti - 35 bodov za 19 gólov a 16 asistencií
Najlepšší strelec mužstva po základnej časti - 19 gólov
Najlepí nahrávač mužstva po základnej časti - 16 asistencií

Division 1
Sezóna 2011/12
Najproduktívnejší hráč v kanadskom bodovaní po základnej časti v klube Boxers Bourdeaux GHC - 32 gólov za 20 gólov a 12 asistencií
Najlepší strelec po základnej časti v mužstve - 20 gólov

Sezóna 2012/13
Strieborná medaila s klubom Lions Lyon HC
Najproduktívnejší hráč v mužstve v kanadskom bodovaní po základnej časti - 43 bodov za 23 gólov a 20 asistencií
Najlepší strelec mužstva po základnej časti - 23 gólov 

Sezóna 2013/14
Víťaz ligy s klubom Lions Lyon HC 
Najproduktívnejší hráč v kanadskom bodovaní v mužstve po základnej časti - 55 bodov za 21 gólov a 34 asistencií
Najviac asistencií v mužstve po základnej časti - 34 asistencií
Najproduktívnejší hráč v kanadskom bodovaní v celej lige - 55 bodov za 21 gólov a 34 asistencií
Najviac asistencií po základnej časti v celej lige - 34 asistencií

 Štatistiky - Základná časť 
 Sezóna  Súťaž  Klub  Stretnutia  Góly  Asistencie  Body 1998/99   Extraliga SR  HK Spartak Dubnica nad Váhom  2  0  0  0 1999/00   1. hokejová liga SR  HK Spartak Dubnica nad Váhom  26  8  4  12 2000/01   1. hokejová liga SR  MsHK Žilina  39  29  11  40 2001/02   Extraliga SR  Dukla Trenčín  36  6  7  13 2002/03   Extraliga SR  Dukla Trenčín  54  7  8  15 2003/04   Extraliga SR  Dukla Trenčín  34  1  3  4 2003/04   Extraliga SR  MshK Žilina  22  0  4  4 2003/04   1. hokejová liga SR  ŠHK 37 Piešťany  3  0  0  0 2004/05   Extraliga SR  HK Dubnica nad Váhom  52  11  8  19 2005/06   Ligue Magnus  Dijon HC Les Ducs  25  14  14  28 2005/06   Coupe de France  Dijon HC Les Ducs  ?  ?  ?  ? 2006/07   Ligue Magnus  Dijon HC Les Ducs  26  21  15  36 2007/08   Ligue Magnus  Dijon HC Les Ducs  23  11  10  21 2008/09   Ligue Magnus  Dijon HC Les Ducs  23  19  16  35 2008/09   Coupe  de la Ligue  Dijon HC Les Ducs  6  4  4  8 2008/09   Coupe de France  Dijon HC Les Ducs  5  7  7  14 2009/10   Ligue Magnus  Dijon HC Les Ducs  21  9  10  19 2009/10   Coupe de la Ligue  Dijon HC Les Ducs  1  3  0  3 2009/10   Couped e France  Dijon HC Les Ducs  2  3  0  3 2010/11   Ligue Magnus  Dijon HC Les Ducs  20  6  11  17  2010/11   Coupe de France  Dijon HC Les Ducs  2  4  1  5 2011/12   Division 1  Boxers Bordeaux GHC  26  20  12  32 2012/13   Division 1  Lions Lyon HC  26  23  20  43 2012/13   Coupe de France  Lions Lyon HC  2  0  1  1 2013/14   Division 1  Lions Lyon HC  26  21  34  55 2013/14   Coupe de France  Lions Lyon HC  2  1  3  4  2014/15   Division 1  HG Dunkerque  10  5  7  12 2014/15   Coupe de France  HC Dunkerque  1  0  0  0 2015/16   Division 1  HC Cholet  24  14  12  26 2015/16   Coupe de France  HC Cholet  1  0  0  0 2016/17   Division 1  HC Cholet  24  13  17  30 2016/17   Coupe de France  HC Cholet  1  0  0  0 2017/08   Division 1  HC Cholet  26  3  5  8 2017/18   Coupe de France  HC Cholet  4  3  3  6 2018/19   1. hokejová liga SR  MHK Dubnica nad Váhom  44  21  29  50 2019/20   SHL  MHK Dubnica nad Váhom  44  14  12  26 

 Štatistiky - Play-off 
 Sezóna  Súťaž  Klub  Stretnutia  Góly  Asistencie  Body 2002/03   Extraliga SR  Dukla Trenčín  12  0  1  1 2003/04   Extraliga SR  MsHK Žilina  4  0  0  0 2004/05   Baráž o Extraligu SR HK Dubnica nad Váhom  6  5  2  7 2005/06   Ligue Magnus  Dijon HC Les Ducs  9  4  8 2006/07   Baráž o Ligue Magnus  Dijon HC Les Ducs  7  5  4  9 2007/08   Ligue Magnus  Dijon HC Les Ducs  5  2  0  2 2008/09   Ligue Magnus  Dijon HC Les Ducs  3  0  2  2 2009/10   Ligue Magnus  Dijon HC Les Ducs  3  0  1  1 2010/11   Ligue Magnus  Dijon HC Le Ducs  2  0  1  1 2012/13   Division 1  Lions Lyon HC  7  7  4  11 2013/14   Division 1  Lions Lyon HC  8  9  3  12 2015/16   Division 1  HC Cholet  3  0  1  1 2016/17   Division 1  HC Cholet  2  0  3  3 2018/19   1. hokejová liga SR  MHK Dubnica nad Váhom  7  4  1  5 2019/20   SHL  MHK Dubnica nad Váhom  4  3  0  3

 Reprezentačná kariéra 
 Sezóna  Tím  Turnaj  Miesto konania  Stretnutia  Góly  Asistencie  Body   Umiestnenie Slovenska 2000/01  Slovensko 20  Majstrovstvá Sveta Juniorov   Moskva, Podoľsk  7  1  1  2 8. miesto 2001/02  Slovensko 20  Majstrovstvá Sveta Juniorov   Pardubice, Hradec Králové  7  0  1  1  8. miesto

 Zdroj 
 Miroslav Krisín na eliteprospects
 Miroslav Kristín na eurohockey.com

Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči Dukly Trenčín